प्रधानमंत्री कार्यालय (पीएमओ) द्वारा जारी बयान के अनुसार मोदी ने जीएसटी के कार्यान्वयन के विभिन्न पहलुओं की समीक्षा की और अधिकारियों को निर्देश दिया कि जीएसटी से संबद्ध आईटी प्रणालियों की साइबर सुरक्षा पर अधिकतम ध्यान दिया जाए. प्रधानमंत्री ने विशेष रूप से इसके कार्यान्वयन को लेकर आईटी तैयारी, मानव संसाधन तैयारी, प्रशिक्षण और अधिकारियों में जागरुकता तथा निगरानी आदि पहलुओं पर ध्यान दिया. सूचना सुरक्षा प्रणालियों पर विस्तार से चर्चा हुई.